**SUSITARIMAS DĖL 2022 M. BIRŽELIO 8 D. PERSPĖJIMO SIRENŲ PIRKIMO-PARDAVIMO SUTARTIES** **NR. 35-209**

**PAKEITIMO**

2024 m. \_\_\_\_\_\_\_\_\_\_\_\_\_\_\_ d.

Vilnius

**Priešgaisrinės apsaugos ir gelbėjimo departamentas prie Vidaus reikalų ministerijos** (toliau – Pirkėjas), atstovaujama direktoriaus Sauliaus Greičiaus, veikiančio pagal įstaigos nuostatus, ir

**UAB „ELSIS TS“** (toliau – Pardavėjas), atstovaujamas generalinio direktoriaus Tomo Vrubliausko, veikiančio pagal įmonės įstatus,

toliau kartu vadinami „Šalimis“, o kiekvienas atskirai – „Šalimi“, atsižvelgdamos į tai, kad:

1. Šalys 2022 m. birželio 8 d. yra sudariusios Perspėjimo sirenų pirkimo-pardavimo sutartį Nr. 35-209 (toliau vadinama – Sutartimi), pristatyti, sumontuoti, atlikti kitus darbus ir perduoti Pirkėjo nuosavybėn 197 vnt. perspėjimo sirenų (gamintojas „SiRcom“, modelis – Ds.SyCon) (toliau – Prekės arba sirenos).
2. Sutarties Bendrųjų sąlygų 13.1 papunktyje numatyta Šalių teisė keisti Sutarties sąlygas, kai yra atvejai numatyti Viešųjų pirkimų įstatymo 89 straipsnyje: „*13.1. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurias pakeitus nebūtų pažeisti Lietuvos Respublikos viešųjų pirkimų įstatymo 17 straipsnyje nustatyti principai. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai ir jos buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir (arba) Sutarties sudarymo metu, Sutarties Šalys gali keisti Sutarties sąlygas, kai yra atvejai numatyti Lietuvos Respublikos viešųjų pirkimų įstatymo 89 straipsnyje. Sutarties sąlygų keitimas įforminamas Šalių sutarimu, kuris tampa neatskiriama Sutarties dalimi.*;
3. Sutarties Techninės specifikacijos 1.2 papunktis numato teisę esant poreikiui keisti sirenų įrengimo vietas: „*Šalių teisę esant poreikiui keisti sirenų įrengimo vietas Sirenų sumontavimo vietos yra parinktos savivaldybių administracijų ir suderintos su objektų savininkais. Projekto vykdymo metu, prireikus keisti sirenų įrengimo vietas, sirenų diegėjas jas papildomai suderina su savivaldybių administracijomis ir užsakovu, taip pat atlieka būtinus derinimus su kompetentingomis institucijomis dėl sirenų įrengimo (statybos, montavimo, prijungimo prie el. tinklų ir pan.)*.“
4. Pardavėjas 2024-03-24 rašte Nr. S/TS-048/24 „Raštas dėl projekto eigos ir įžvelgiamų rizikų“ nurodo apie atsiradusį poreikį atlikti dalies Sutarties Specialiųjų sąlygų 2.2. papunktyje numatyto sirenų įrengimo vietų ir montavimo būdo pakeitimą atsižvelgus į savivaldybių prašymus (pridedami).

5. Susiklosčiusi Sutarties vykdymo aplinkybė (dėl sirenų įrengimo vietų ir būdo pakeitimo) atitinka Lietuvos Respublikos viešųjų pirkimų įstatymo (toliau – VPĮ) 89 straipsnio 1 dalies 1 punkte nustatytas sąlygas, nes:

a. esant poreikiui pakeisti sirenų įrengimo vietas iš anksto buvo aiškiai, tiksliai ir nedviprasmiškai suformuluota pirkimo dokumentuose;

b. dėl susitarimo ekonominė pirkimo sutarties pusiausvyra nepasikeičia Pardavėjo naudai taip, kaip nebuvo aptarta pradinėje sutartyje;

c. iš esmės nepasikeičia Sutarties pobūdis,

**susitaria:**

1. Pakeisti dalį montavimo vietų adresų, nurodytų Sutarties Techninės specifikacijos 2 lentelėje „Sirenų montavimo adresai ir gyvenamųjų vietovių gyventojų skaičius“, 3 lentelėje „Sirenų techniniai duomenys ir įrengimo vietų duomenys (Pirma sirenų pirkimo dalis)“ ir 4 lentelėje „Sirenų techniniai duomenys ir įrengimo vietų duomenys (Antra sirenų pirkimo dalis)“ ir pakeitimus išdėstyti taip:

2 lentelė. Sirenų montavimo adresai ir gyvenamųjų vietovių gyventojų skaičius

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Apskritis****Savivaldybė** | **Gyvenamoji vietovė** | **Sirenos montavimo vietos adresas ir montavimo būdas** | **Objekto savininkas** | **Gyventojų skaičius**  | **Nauja / keičiama** |
|  | **Vilniaus apskritis** |
| 61. | Vilniaus r. sav. | Rudaminos k.  | Vilniaus g. 2 | Rudaminos kultūros centras, savininkas savivaldybė | 3361 | Nauja |
| 81. | Vilniaus r. sav. | Eitminiškių k. | Misionierių g. 10 | Vilniaus raj. Eitminiškių pagrindinė mokykla, savininkas savivaldybė | 191 | Nauja |
| 119. | Vilniaus m. sav. | Vilniaus m. | Žalioji g. 4 | Vilniaus Žvėryno Gimnazija, savininkas savivaldybė | 9909 | Nauja |
| 129. | Vilniaus m. sav. | Vilniaus m. | Balsių g. 20 | Vilniaus Balsių progimnazija, savininkas savivaldybė | 4768 | Nauja  |
| 149. | Vilniaus m. sav. | Vilniaus m. | Lakštingalų g. 8 | Vilniaus Šilo ugdymo centras, savininkas savivaldybė | 10962 | Nauja |
| 156. | Vilniaus m. sav. | Vilniaus m. | Studentų g. 39 | VšĮ Tarptautinė Ukrainos mokykla (Vilniaus kolegijos patalpos), savininkas savivaldybė | 25610 | Nauja |
| 161. | Vilniaus m. sav. | Vilniaus m. | Rodūnios kl. 1 | Vilniaus oro uosto automobilių parkingo aikštelė, savininkas AB „Lietuvos oro uostai“, valstybė | 2177 | Nauja |

3 lentelė. Sirenų techniniai duomenys ir įrengimo vietų duomenys (Pirma sirenų pirkimo dalis)

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Apskritis****Savivaldybė** | **Gyvenamoji** **vietovė** | **Sirenos montavimo****vietos adresas** | **Sirenos montavimo būdas** | **Sirenos garso lygis 30 m atstumu visomis kryptimis – ne mažesnis nei\*****(dB)** | **Ar iki objekto yra atvestas elektros įvadas ir yra galimybė nuo jo maitinti sirenas?** **Taip / ne (jei ne, kur artimiausias atvestas elektros įvadas)** |
| **Vilniaus apskritis** |
| 4. | Elektrėnų sav. | Pakalniškių k. | Mokyklos g. 3 | Prie sienos | 103 dB | Taip |

4 lentelė. Sirenų techniniai duomenys ir įrengimo vietų duomenys (Antra sirenų pirkimo dalis)

|  |  |  |  |  |  |  |
| --- | --- | --- | --- | --- | --- | --- |
|  |  | **Gyvenamoji** **vietovė** | **Sirenos montavimo****vietos adresas** | **Sirenos montavimo būdas** | **Sirenos garso lygis 30 m atstumu visomis kryptimis – ne mažesnis nei\*****(dB)** | **Ar iki objekto yra atvestas elektros įvadas ir yra galimybė nuo jo maitinti sirenas?** **Taip / ne (jei ne, kur artimiausias atvestas elektros įvadas)** |
| **Vilniaus apskritis** |
| 48. | Vilniaus m. sav. | Vilniaus m. | Rugiagėlių g. 15 | Prie sienos | 121dB | Taip  |
| **Kauno apskritis** |
| 53. | Kaišiadorių raj. sav. | Stabintiškės | Uvėdos g. 11 | Ant horizontalaus stogo | 109 dB | Taip |
| **Utenos apskritis** |
| 68. | Visagino sav. | S.B. Vyšnia | Eglinio g. 26 | Prie sienos | 121 dB | Taip |

2. Visos kitos Sutarties sąlygos lieka nepakeistos, įskaitant Prekių pristatymo ir perdavimo terminus, Sutarties kainą.

3. Šis susitarimas įsigalioja, kai susitarimą pasirašo abi Šalys, susitarimas galioja visa apimtimi Šalims tol, kol galioja Sutartis.

4. Šis susitarimas yra neatskiriama Sutarties dalis.

5. Susitarimo pasirašymu laikomas Susitarimo pasirašymas Šalių kvalifikuotais elektroniniais parašais (sudaroma ADOC formatu,1 (vienu) egzemplioriumi).

PRIDEDAMA:

1. 2024-03-24 raštas Nr. S/TS-048/24 „Raštas dėl projekto eigos ir įžvelgiamų rizikų“, 1 lapas;
2. 2024-01-08 raštas Nr. A51-3101/24(3.3.2.26E-CIV) „Dėl perspėjimo sirenų projektų derinimo“, 3 lapai;
3. 2024-02-28 raštas Vilniaus miesto savivaldybės raštas Nr. A51-30753/24(3.3.2.26E-CIV) „Dėl perspėjimo sirenų įrengimo“, 1 lapas;
4. 2024-03-26 Elektrėnų rajono savivaldybės prašymas dėl perspėjimo sirenų montavimo vietos ir būdo pakeitimo, 1 lapas;
5. 2024-04-09 Vilniaus miesto savivaldybės raštas Nr. A51-52310/24(3.3.2.26E-CIV) „Dėl perspėjimo sirenų įrengimo vietos pakeitimo, 1 lapas:
6. Vilniaus rajono savivaldybės „Prašymas dėl perspėjimo sirenų vietos ir montavimo būdo pakeitimo“, 2 lapai;
7. 2024-04-04 Kaišiadorių rajono savivaldybės raštas Nr. (3.12E)V8-847 „Dėl perspėjimo sirenos montavimo būdo pakeitimo“, 1 lapas;
8. Visagino savivaldybės „Prašymas dėl perspėjimo sirenų montavimo būdo pakeitimo“, 1 lapas.

|  |  |
| --- | --- |
| **PARDAVĖJAS****UAB „ELSIS TS“**Taikos pr. 106C, 51169, KaunasJuridinio asmens kodas: 226245770PVM mokėtojo kodas: LT262457716Banko sąskaitos Nr. LT127044060001794673Bankas: AB SEB BankasTel.: (8 37) 490743El. p. ts@elsis.ltGeneralinis direktoriusTomas Vrubliauskas\_\_\_\_\_\_\_\_\_\_\_\_\_\_  | **PIRKĖJAS** **Priešgaisrinės apsaugos ir gelbėjimo departamentas prie Vidaus reikalų ministerijos** Švitrigailos g. 18, 03223 Vilnius Juridinio asmens kodas188601311 PVM mokėtojo kodas LT886013113 Banko sąskaitos Nr. LT624040063610000787Lietuvos Respublikos Finansų ministerijaValstybės iždo konsoliduoto sąskaitų valdymo sistema (*VIKSVA* sistema)Įstaigos kodas – *40400*Tel. (0 707) 56 866El. p. pagd@vpgt.lt DirektoriusSaulius Greičius\_\_\_\_\_\_\_\_\_\_\_\_\_\_  |